**Kriteriji vrednovanja**

**3. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.

Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu

Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu  |
| STVARALAČKO IZRAŽAVANJE | usmeno, pisano, likovno, glazbeno, i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom  |
| KULTURA MEĐUSOBNOG KOMUNICIRANJA  | izražavanje o stavovima i vrijednostima, ponašanje i marljivost tijekom procesa učenja i poučavanja  |

Tijekom nastavne godine vjeroučitelji će sustavno provoditi formativno i sumativno vrednovanje.

**VREDNOVANJE**

**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom

**vrednovanje za učenje**

cilj je

unapređivanje i

planiranje budućega

učenja i poučavanja

**vrednovanje kao učenje**

aktivno uključivanje

učenika u proces

vrednovanja

**SUMATIVNO**

rezultira brojčanom

ocjenom

**vrednovanje naučenoga**

ocjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |
| --- |
| **OŠ KV A.3.1.** Učenik prepoznaje i opisuje važnost zajednice za život pojedinca. |
|  |
| **dovoljan (2)** | Učenik prepoznaje različite zajednice.Učenik je prepoznaje kako ljubav i zajedništvo čine čovjeka sretnim.Učenik na primjeru prepoznaje prihvatljiva i neprihvatljiva ponašanja prema pripadnicima drugih vjerskih zajednica. |
| **dobar (3)** | Učenik navodi različite zajednice.Učenik prepoznaje da ljubav i zajedništvo čine čovjeka sretnim.Učenik izražava stav poštovanja prema drugim vjerskim zajednicama. |
| **vrlo dobar (4)** | Učenik navodi razliku između zajednica (obitelj, razred, škola, prijatelji, Crkva, različite vjerske zajednice).Učenik navodi primjere kako ljubav i zajedništvo čine čovjeka sretnim.Učenik opisuje različite zajednice. |
| **odličan (5)** | Učenik objašnjava razliku između zajednica (obitelj, razred, škola, prijatelji, Crkva, različite vjerske zajednice).Učenik opisuje važnost zajednica kojima pripada u svom životu. |
|  |
| **OŠ KV A.3.2.** Učenik samostalno prepričava odabrane biblijske tekstove i tumači njihovu poruku za život vjernika – pojedinca i zajednice. |
|  |
| **dovoljan (2)** | Učenik prepoznaje kojem dijelu pripada pojedini biblijski tekst, Staromu ili Novomu zavjetu.Učenik uz pomoć prepričava barem jedan odabrani biblijski tekst (SZ ili NZ).  |
| **dobar (3)** | Učenik uz pomoć prepričava temeljne evanđeoske odlomke koji govore o Isusu te odabrane starozavjetne biblijske tekstove.Učenik prepoznaje značenje određenih simbola (put i život kao simboli, kruh života).Učenik prepoznaje razliku između događaja i pripovijesti (prispodobe). |
| **vrlo dobar (4)** | Učenik samostalno prepričava odabrane evanđeoske odlomke i odabrane starozavjetne biblijske tekstove te navodi njihovu povezanost s konkretnim životom.Učenik navodi značenje određenih simbola (put i život kao simboli, kruh života). |
| **odličan (5)** | Učenik na temelju odabranih biblijskih tekstova tumači njihovu poruku za život vjernika – pojedinca i zajednice. |
|  |
| **OŠ KV B.3.1.** Učenik upoznaje i doživljava Boga kao dobroga Oca koji se brine za svoj narod. |
|  |
| **dovoljan (2)** | Učenik uz pomoć prepričava temeljne biblijske događaje koji pripovijedaju o Bogu koji se brine za svoj narod i događaje koji pripovijedaju o Mojsiju. |
| **dobar (3)** | Učenik prepričava biblijske događaje koji pripovijedaju o Bogu koji se brine za svoj narod i događaje koji pripovijedaju o Mojsiju. |
| **vrlo dobar (4)** | Učenik na barem jednom primjeru prepoznaje znakove Božje prisutnosti u svom životu. |
| **odličan (5)** | Učenik povezuje biblijske tekstove sa svojim životom i navodi znakove Božje dobrote i prisutnosti u svom životu. |
|  |
| **OŠ KV B.3.2.** Učenik otkriva Isusa koji ljudima nudi svoju ljubav, praštanje i pomirenje te svojim učenicima daruje sebe sama u euharistiji. |
|  |
| **dovoljan (2)** | Učenik uz pomoć prepričava odabrane biblijske pripovijesti koje govore o Bogu kao dobrome Ocu i o Isusovu pozivu na praštanje i pomirenje.Učenik uz pomoć prepričava tekst o ustanovljenju euharistije. |
| **dobar (3)** | Učenik prepričava odabrane biblijske pripovijesti koje govore o Bogu kao dobrome Ocu i o Isusovu pozivu na praštanje i pomirenje.Učenik prepričava tekst o ustanovljenju euharistije. |
| **vrlo dobar (4)** | Učenik opisuje Isusov poziv na praštanje i pomirenje.Učenik opisuje Isusovu prisutnost pod prilikama kruha i vina i Isusov susret s učenicima na putu u Emaus. |
| **odličan (5)** | Učenik jednostavno tumači biblijske pripovijesti.Učenik Isusov poziv na praštanje i pomirenje povezuje s konkretnim životnim situacijama. |
|  |
| **OŠ KV B.3.3.** Učenik objašnjava sakrament pomirenja kao susret u kojemu Bog dariva oproštenje, a sakrament euharistije kao Isusovo trajnu darivanja onima koji vjeruju. |
|  |
| **dovoljan (2)** | Učenik prepoznaje ključne elemente sakramenta pomirenja i euharistije. |
| **dobar (3)** | Učenik uz pomoć učitelja opisuje ključne dijelove sakramenta pomirenja i euharistije. |
| **vrlo dobar (4)** | Učenik opisuje ključne elemente sakramenta pomirenja i euharistije. |
| **odličan (5)** | Učenik objašnjava ključne elemente sakramenta pomirenja i euharistije.Učenik objašnjava važnost euharistijskog zajedništva i slavlja za vlastiti život. |
|  |
| **OŠ KV C.3.1.** Učenik otkriva i prepričava Deset zapovijedi kao znak saveza i prijateljstva između Boga i čovjeka i zapovijedi ljubavi kao ispunjenje svih zapovijedi. |
|  |
| **dovoljan (2)** | Učenik uz pomoć navodi Deset zapovijedi i zapovjedi ljubavi. |
| **dobar (3)** | Učenik navodi da su zapovijedi znak saveza i prijateljstva između Boga i čovjeka.Učenik navodi zapovijedi ljubavi.Učenik navodi Deset Božjih zapovijedi. |
| **vrlo dobar (4)** | Učenik objašnjava da su zapovijedi znak saveza i prijateljstva između Boga i čovjeka.Učenik razlikuje zapovijedi koje se odnose na Boga, a koje na čovjeka.Učenik prepoznaje značenje Božjih zapovijedi za izraelski narod, ali i za sve ljude. |
| **odličan (5)** | Učenik objašnjava na izabranim biblijskim tekstovima da je ljubav temeljni zakon Isusova novoga kraljevstva.Učenik navodi primjere ljubavi prema bogu i čovjeku u konkretnim životnim situacijama. |
|  |
| **OŠ KV C.3.2.** Učenik navodi primjere međusobnoga pomaganja, povjerenja osjetljivosti i otvorenosti za ljude u zajednici. |
|  |
| **dovoljan (2)** | Učenik prepoznaje primjere dobrih djela u svojoj okolini.Učenik u dobrim djelima prepoznaje znak Božje dobrote. |
| **dobar (3)** | Učenik navodi primjere dobrih djela.Učenik razlikuje materijalno darivanje od lijepe riječi i dobroga ponašanja. |
| **vrlo dobar (4)** | Učenik daje primjere kako možemo drugima pružati pomoć i ljubav.Učenik na primjeru odabranih biblijskih tekstova navodi Isusovu ljubav i brigu prema čovjeku. |
| **odličan (5)** | Učenik predlaže aktivnosti kojima može aktivno sudjelovati u činjenju dobra.Učenik svojim primjerom potiče druge na činjenje dobra. |
|  |

|  |
| --- |
| **OŠ KV C.3.3.** Učenik objašnjava pojmove savjesti, grijeha, kajanja, pomirenja i promišlja o vlastitom ponašanju. |
|  |
| **dovoljan (2)** | Učenik prepoznaje značenje pojmova savjesti, grijeha, kajanja, pomirenja.Učenik uz pomoć povezuje navedene pojmove s konkretnim primjerima iz svoga života. |
| **dobar (3)** | Učenik uz pomoć učitelja navodi značenje pojmova: savjest, grijeh, kajanje, pomirenje.Učenik povezuje navedene pojmove s konkretnim primjerima iz svoga života.Učenik prepoznaje posljedice grijeha. |
| **vrlo dobar (4)** | Učenik navodi značenje pojmova savjest, grijeh, kajanje, pomirenje.Učenik navodi konkretni primjer povezan s navedenim pojmovima.Učenik navodi posljedice grijeha. |
| **odličan (5)** | Učenik objašnjava značenje pojmova: savjest, grijeh, kajanje, pomirenje i povezuje ih s konkretnim primjerima iz života.Učenik objašnjava posljedice grijeha. |
|  |
| **OŠ KV D.3.1.** Učenik opisuje župnu zajednicu, navodi načine aktivnog sudjelovanja u župnoj zajednici. |
|  |
| **dovoljan (2)** | Učenik uz pomoć imenuje župu, župnog zaštitnika.Učenik prepoznaje aktivnosti unutar župne zajednice u koje se može uključiti. |
| **dobar (3)** | Učenik imenuje župu, župnog zaštitnika.Učenik navodi odabrane službe unutar župne zajednice i župne aktivnosti. |
| **vrlo dobar (4)** | Učenik opisuje osnovne pojmove o Crkvi.Učenik navodi pravila ponašanja u crkvenome prostoru.Učenik prepoznaje simbole i znakove u crkvi koji potiču na susret s Bogom. |
| **odličan (5)** | Učenik predlaže načine aktivnog sudjelovanja u župnoj zajednici.Učenik navodi pravila ponašanja u crkvenome prostoru kao izraz poštovanja prema Bogu. |
|  |

|  |
| --- |
| **OŠ KV D.3.2.** Učenik opisuje crkvene blagdane i slavlja, njihovu važnost za život vjernika te biblijske i druge kršćanske motive u svome okruženju. |
|  |
| **dovoljan (2)** | Učenik navodi različite običaje i prepoznaje njihovo značenje. |
| **dobar (3)** | Učenik navodi različite običaje i imenuje biblijske i kršćanske motive u svome okruženju.Učenik prepoznaje odabrane biblijski motive u svojoj župnoj crkvi. |
| **vrlo dobar (4)** | Učenik opisuje različite običaje i biblijske i kršćanske motive u svome okruženju. |
| **odličan (5)** | Učenik objašnjava različite običaje, biblijske i kršćanske motive u svome okruženju. Učenik konkretnim gestama sudjelovanja (u školskim/vjeronaučnim aktivnostima) izražava stav prihvaćanja poruke blagdana i običaja. |
|  |
| **OŠ KV D.3.3.** Učenik prepoznaje temeljne pojmove židovstva s kojima se susreće kroz biblijske tekstove te zapaža znakove (predmete simbole i slavlja) drugih religija u svom okruženju  |
|  |
| **dovoljan (2)** | Učenik prepoznaje značenje židovskoga blagdana Pashe.Učenik navodi značenje Uskrsa. |
| **dobar (3)** | Učenik opisuje židovski blagdan Pashe.Učenik navodi osnovnu razliku i sličnost između blagdana Pashe i Uskrsa. |
| **vrlo dobar (4)** | Učenik prepoznaje savez na Sinaju i Deset zapovijedi kao zajedničke Židovima i kršćanima. |
| **odličan (5)** | Učenik uspoređuje židovski blagdan Pashe s Uskrsom rabeći imenicu prijelaz. |
|  |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju. Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje. Potrebno je stalno ohrabrenje, poticaj i pomoć u komunikaciji s raznovrsnim medijima.  |
| **dobar (3)** | Učenik treba dodatni poticaj i ohrabrenje u radu. Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima. Djelomično posjeduje osjetljivost za transcendentno. Potrebno je jače zalaganje u različitim oblicima stvaralačkog izražavanja. Povremeno i s djelomičnom pažnjom uključuje se u interpretaciju biblijskih tekstova i simbolike. Samo ponekad i uz poticaj izražava vlastite stavove i mišljenja.  |
| **vrlo dobar (4)** | Uz mali poticaj učenik postiže bolje rezultate. Trudi se postići što bolje rezultate i vrlo je uporan. Samostalan i korektan u različitim oblicima stvaralaštva. Aktivno sudjeluje u različitim aktivnostima i oblicima stvaralačkog izražavanja.  |
| **odličan (5)** | Učenik je vrlo uspješan u scenskom prikazu biblijskih tekstova. Učenik je vrlo uspješan u komuniciranju s raznovrsnim medijima. Učenik posjeduje osjetljivost i otvorenost za transcendentno. Učenik ima posebne sposobnosti za glazbeni izričaj. Učenik je uspješan i kreativan u simboličkom izražavanju. Učenik ima izrazite sposobnosti za likovno izražavanje. Učenik je kreativan i komunikativan. Kod učenika je prisutna sposobnost zamišljanja, asociranja i logičkog povezivanja sadržaja u usmenom izražavanju.  |

U ocjenu Stvaralačkog izražavanja ulazi i vrednovanje pomoću rubrika – plakat, pisani tekst, videozapis, usmenog izlaganja i prezentacije, umne mape…

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima. Teško uspostavlja pozitivnu verbalno i neverbalnu komunikaciju s učiteljicom i ostalim učenicima. Ponekad ulazi u sukobe i često ih rješava na negativan način.  |
| **dobar (3)** | Učenik je nesklon izricanju vlastitih mišljenja i stavova. Učenika treba poticati na pozitivnu, verbalno i neverbalnu komunikaciju. Kod učenika treba razvijati pozitivan odnos prema radu i zalaganju na vjeronaučnom susretu. Potrebno je raditi na kulturi slušanja i nenasilnog rješavanja sukoba.  |
| **vrlo dobar (4)** | Učenik svoje mišljenje izražava korektno. Ponekad treba poticaj za suradnju, razgovor i razumijevanje drugih. Učenik rado pomaže drugima. Učenik ima korektan odnos prema sudionicima nastavnog procesa. Učenik vrlo lijepo surađuje s učiteljicom i učenicima.  |
| **odličan (5)** | Aktivno sluša ima razvijene vlastite stavove i predodžbe. Tolerantan je i poštuje različita mišljenja. Uzornim ponašanjem vrlo pozitivno djeluje na ostale učenike. Učenik je otvoren za suradnju, razgovor i razumijevanje. Rado i s ljubavlju pomaže drugima. Kod učenika je izražena spremnost življenja po vjeri. Svoje mišljenje izražava korektno i s poštovanjem prema drugima. Učenik uvažava druge i prihvaća njihove ideje.  |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.